જાપાનના 89 ટકા નિયોક્તાઓએ જણાવ્યું કે તેમને ખાલી પદો ભરવા માટે મુશ્કેલી પડી રહી છે. જાપાન પછી રોમાનિયા (81 ટકા) અને તાઇવાન (78 ટકા) સૌથી વધુ પ્રભાવિત દેશો છે. સરવે અનુસાર, ટેકનિકલ અને વ્યાવહારિક ક્ષમતાઓ ધરાવતા સક્ષમ કર્મચારીઓને શોધવામાં કંપનીઓને વધુ પરેશાનીઓ થઇ રહી છે. સરવેમાં સામેલ 50 ટકાથી વધારે નિયોક્તાઓએ કહ્યું કે કર્મચારીઓની ભરતી કરતી વખતે કોમ્યુનિકેશન સ્કીલ પર સૌથી વધારે ધ્યાન આપીએ છીએ. તે પછી સહયોગ અને સમસ્યા સમાધાનની ક્ષમતાઓને પારખવામાં આવે છે.